जीवन में आंतरिक बदलाव की जरूरत : शिवली बहन
शिवजी की बारात में महिलाओं ने किया नृत्य
भास्कर संवाददाता | निंबाहेड़ा
हिन्दूजागरण मंच के तत्वावधान में भारत माता मंदिर आजाद पार्क में आयोजित हिंदवी ताण्डव श्रीमद् भागवत कथा के तीसरे दिन बुधवार को व्यासपीठ से साध्वी अखिलेश्वरी दीदी मां ने भगवान शिव-पार्वती विवाह सहित विभिन्न प्रसंगों की व्याख्या करते हुए आह्वान किया कि हमें अपना भला-बुरा पहचानने की समझ होनी चाहिए। उन्होंने कहा कि बेटियाें को आत्मरक्षा की कला सीखनी चाहिए।
भारत की महिमा बताते हुए साध्वी ने कहा कि सती के अंग भारत भूमि में ही गिरकर शक्तिपीठ बने। भारत के अलावा विश्व में कहीं भी शक्तिपीठ नहीं हैं। भारत में नारी मुक्ति के नहीं नारी शक्ति के आंदोलन होने चाहिए। नारी साक्षात् जगदम्बा स्वरूपा है। दीदी मां ने कहा कि बच्चों में छोटी उम्र से ही भक्ति भाव दृढ करना चाहिए। उन्हें गोमाता का दूध पिलाएं। जिससे उनकी बुद्धि सात्विक बनी रहे। शिव-पार्वती विवाह की झांकी सजाई गई। कथा पांडाल में बाबा शिव की भूतों की बारात आई तो उपस्थित महिलाएं एवं भक्तों ने पुष्प वर्षा कर स्वागत किया तथा महिलाओं ने मेरे बाबा की शादी है... सहित कई मंगलगान प्रस्तुत किए। रानीखेड़ा के गायक मुकेश वैष्णव ने भी भजन प्रस्तुतियां दीं। झांकी पं. यूएस शर्मा ने सजाई। प्रारंभ में मुख्य अतिथि वेद रामेश्वर भाई भीलवाड़ा, राजू यादव, छगन कालिया, प्रबोधचन्द्र शर्मा, जगदीश मून्दड़ा, श्यामलाल शर्मा, पारस जैन, मनीष जैन, सोहन मेनारिया रानीखेड़ा आदि ने व्यासपीठ की पूजा अर्चना कर दीदी मां का स्वागत किया। संचालन पं. अंबालाल पाराशर ने किया। प्रवक्ता के अनुसार गुरुवार को कृष्ण जन्मोत्सव की झांकी सजाई जाएगी।
निंबाहेड़ा. आजाद पार्क में आयोजित हिंदवी ताण्डव भागवत कथा के दौरान निकाली शिव बारात में नृत्य करतीं महिलाएं युवतियां।
कपासन . नगर के श्रीचारभुजा मंदिर पर बुधवार को विधिविधान से शिव परिवार मूर्तियों की स्थापना कर प्राण प्रतिष्ठा की गई। मंगलवार रात को 56 भोग के साथ नानी बाई का मायरा कथा भी समापन हुआ। मेवाड़ महामंडलेश्वर चेतनदास महाराज के सानिध्य में चारभुजा मंदिर पर सुबह सवा सात बजे शिव परिवार की प्राण प्रतिष्ठा की गई। यज्ञ हवन धार्मिक अनुष्ठान पूर्णाहुति के साथ कार्यक्रम हुए। इस से पूर्व मंगलवार रात को मंदिर पर 56 भोग की झांकी सजाई गई। तीन दिन से चारभुजा चौक में आयोजित नानी बाई रो मायरो कथा का समापन भी हुआ। समापन के अवसर पर कथावाचक कनक लता ने कहा कि भक्तों की हर तकलीफ को दूर करने के लिए भगवान को प्रत्यक्ष या परोक्ष रूप में धरती पर आना ही पड़ता है। नरसीजी की भक्ति के कारण भगवान को नानी बाई के भात भरने को आना पड़ा। कथा के बाद छप्पन भोग लगाया गया।
hin_Deva awa_Deva bho_Deva hin_Deva hin_Deva hin_Deva hin_Deva